รัฐบาลไทย-ข่าวทำเนียบรัฐบาล-"อำเภอบ้านสร้าง" เดินหน้าขยายผลอำเภอบำบัดทุกข์ บำรุงสุข แบบบูรณาการ มุ่งขับเคลื่อนพลังภาคีเครือข่ายจัดการน้ำชุมชน ด้วยผังภูมิสังคมเพื่อการบริหารจัดการน้ำแบบบูรณาการอย่างยั่งยืน
วันจันทร์ที่ 13 กุมภาพันธ์ 2566
13/02/2566
"อําเภอบ้านสร้าง" เดินหน้าขยายผลอําเภอบําบัดทุกข์ บํารุงสุข แบบบูรณาการ มุ่งขับเคลื่อนพลังภาคีเครือข่ายจัดการน้ําชุมชน ด้วยผังภูมิสังคมเพื่อการบริหารจัดการน้ําแบบบูรณาการอย่างยั่งยืน
"อําเภอบ้านสร้าง" เดินหน้าขยายผลอําเภอบําบัดทุกข์ บํารุงสุข แบบบูรณาการ มุ่งขับเคลื่อนพลังภาคีเครือข่ายจัดการน้ําชุมชน ด้วยผังภูมิสังคมเพื่อการบริหารจัดการน้ําแบบบูรณาการอย่างยั่งยืน
วันที่ 13 กุมภาพันธ์ 2566 นายเสฏฐวุฒิ วงศ์เลอวุฒิ นายอําเภอบ้านสร้าง จังหวัดปราจีนบุรี เปิดเผยว่า อําเภอบ้านสร้าง ได้รับการเสริมสร้างและพัฒนาต่อยอดแนวความคิดเพื่อมุ่งสู่การเป็นอําเภอบําบัดทุกข์ บํารุงสุข แบบบูรณาการอย่างยั่งยืน นับตั้งแต่การได้รับคัดเลือกให้เป็นอําเภอนําร่องบําบัดทุกข์ บํารุงสุข เมื่อปี 2565 อําเภอบ้านสร้าง มีความมุ่งมั่นในการขับเคลื่อนการบูรณาการ ภาคีเครือข่าย ทั้ง 7 ภาคีเครือข่าย การประกอบด้วย ภาครัฐ ภาคผู้นําศาสนา ภาควิชาการ ภาคเอกชน ภาคประชาสังคม ภาคประชาชน และภาคสื่อสารมวลชน เพื่อมุ่งสร้างสรรค์สิ่งที่ดี Change for Good ทําให้บ้านสร้างเป็นเมืองแห่งความสุขและรอยยิ้มที่ยั่งยืนของประชาชน
"โดยในวันนี้ ตนได้นําทีมภาคีเครือข่าย ทั้งฝ่ายปกครอง ผู้นําชุมชน ภาคประชาชน ทั้งเกษตรกร ผู้ใช้น้ํา และองค์การกองทุนสัตว์ป่าโลกสากล (WWF) ลงพื้นที่ หลอดหมออู๊ด ม.12 ต.บางแตน เพื่อขับเคลื่อนกิจกรรมตามโครงการ “บ้านสร้างร่วมใจ” รวมพลังภาคีเครือข่ายทั้ง 8 ภาคี เพื่อร่วมกันบริหารจัดการน้ําชุมชน ต่อยอดขยายผลภายหลังการฝึกอบรมโครงการอําเภอบําบัดทุกข์ บํารุงสุข และการประชุมรับฟังแนวทางการดําเนินงานขับเคลื่อนผังภูมิสังคมเพื่อการบริหารจัดการน้ําแบบบูรณาการอย่างยั่งยืน (Geo – social Map) ที่จัดขึ้นโดยกรมโยธาธิการและผังเมือง กระทรวงมหาดไทย ด้วยการจับมือภาคีเครือข่าย 7 ภาคี + ผู้เชี่ยวชาญ เป็นภาคีที่ 8 โดยมีบริษัท ที.ซี.ฟาร์มาซูติคอลอุตสาหกรรม จํากัด เป็นผู้สนับสนุนงบประมาณ เพื่อแก้ไขปัญหาน้ําเค็ม น้ําท่วม และน้ําแล้ง เพิ่มศักยภาพในการรับมือภัยพิบัติ เพื่อพัฒนาคุณภาพชีวิตอย่างยั่งยืน โดยกิจกรรมเอามื้อสามัคคีในวันนี้ เกิดขึ้นจากที่ทุกภาคส่วนได้ร่วมกันวิเคราะห์ผังน้ําชุมชน ที่เชื่อมต่อกันทั้งคลอง ชวด หลอด ทั้งในและนอกเขตชลประทาน ที่ประชาชนใช้ประโยชน์ในการเกษตรกรรม เพื่อร่วมกันกําหนดแผนงานเข้าปรับปรุง พัฒนาแหล่งน้ําเหล่านั้นให้มีศักยภาพในการรองรับปัญหาน้ําท่วม น้ําเค็ม และน้ําแล้ง โดยมีกิจกรรมพัฒนาแหล่งน้ําทั้งคลอง ชวด หลอด ด้วยแรงงานคน ตลอดจนการขุดลอก เพื่อเพิ่มพื้นที่กักเก็บน้ําสําหรับใช้ในการเกษตร และการประกอบอาชีพ ในทุกฤดูกาล" นายอําเภอบ้านสร้าง กล่าว
นายเสฏฐวุฒิ วงศ์เลอวุฒิ นายอําเภอบ้านสร้าง กล่าวเพิ่มเติมว่า ขอบคุณทุกภาคส่วนที่ยังคงมุ่งมั่นร่วมมือ ร่วมใจกันขับเคลื่อนแผนงาน / กิจกรรม ของโครงการ “บ้านสร้างร่วมใจ” รวมพลังภาคีเครือข่ายทั้ง 8 ภาคี เพื่อร่วมกันบริหารจัดการน้ําชุมชน อย่างจริงจัง และต่อเนื่อง ซึ่งข้อมูลและประสบการณ์ในการดําเนินการในระดับพื้นที่มาตั้งแต่ปี 2565 นับเป็นฐานข้อมูลที่สําคัญในการนําไปต่อยอดสู่การจัดทําจัดทําแผนปฏิบัติงาน (Action plan) ภายใต้โครงการจัดทําผังภูมิสังคมเพื่อการบริหารน้ําหมู่บ้าน/ชุมชน แบบบูรณาการอย่างยั่งยืน (Geo – social Map) เพื่อจัดการทรัพยากรน้ํา และลดความเสี่ยงจากภัยพิบัติ ทั่วทั้งพื้นที่อําเภอบ้านสร้าง ทั้งในระดับตําบล หมู่บ้าน ต่อไป เพื่อท้ายที่สุด จะยังผลประโยชน์ในด้านทรัพยากรน้ําที่ยั่งยืนให้กับพี่น้องประชาชน